आईटीआई में भवन निर्माण पर खर्च होंगे ~ 3.80 करोड़, ड्राइंग फाइनल
मुंडलानास्थित आईटीआई में बहुमंजिला वर्कशॉप तथा थ्योरी रूम की डेढ़ वर्ष बाद आखिरकार ड्राइंग फाइनल हो पाई है। भवन निर्माण पर करीब 3.80 करोड़ रुपए खर्च किए जाएंगे। पीडब्ल्यूडी ने मुख्यालय से कार्य शुरू करने के लिए बजट की मांग की है। भवन का निर्माण होने पर संस्थान में नई ट्रेड शुरू हो सकेगी।
भारतीय इंडस्ट्री में कुशल कामगारों की आवश्यकता सदैव बनी रहती है। आईटीआई में इंडस्ट्री की मांग के अनुरूप ही विद्यार्थियों को प्रशिक्षित करने के लिए नए-नए कोर्स शुरू किए जाते हैं। इसलिए सरकार द्वारा मुंडलाना आईटीआई में लैब और भवन का निर्माण कराने का निर्णय लिया था। भवन बहुमंजिला बनाया जाना है। इसके लिए ड्राइंग तैयार की गई थी। ड्राइंग पर मुख्यालय द्वारा आब्जेक्शन लगाए गए थे। जिसे हटाने में पीडब्ल्यूडी अधिकारियों को करीब डेढ़ वर्ष का समय लग गया। भवन का निर्माण नए कोर्स शुरू करने के लिए रही बाधा को दूर करेगा। गौरतलब है कि मुंडलाना आईटीआई में सीमित सीटें होने के कारण आसपास के विद्यार्थियों को दूसरे शहरों का रूख करना पड़ता है। इससे सबसे अधिक परेशानी लड़कियों को होती है। गांव के नजदीकी शिक्षण संस्थानों में दाखिला होने पर कुछ अभिभावक लड़कियों को दूसरे शहरों में नहीं भेजते, जिससे वे तकनीकी शिक्षा प्राप्त करने से वंचित रह जाती है। इसलिए समय-समय पर ग्रामीणों द्वारा आईटीआई में नए कोर्स शुरू करने की मांग उठाई जाती रहती है। ग्रामीणों का कहना है कि संस्थान का फायदा तभी मिलेगा, जब इसमें आज की मांग के अनुरूप कोर्स शुरू किए जाएं।
^मुंडलाना स्थित आईटीआई में बहुमंजिला वर्कशॉप तैयार की जाएगी। निर्माण कार्य पर करीब 3.80 करोड़ रुपए खर्च होंगे। खर्च का एस्टीमेट तैयार कर मंजूरी के लिए मुख्यालय भेजा है। मुख्यालय से मंजूरी मिलते ही निर्माण कार्य शुरू कर दिया जाएगा।\\\'\\\' सुमित,एसडीओ, पीडब्ल्यूडी, गोहाना।
^मुंडलाना स्थित आईटीआई में एक बहुमंजिला वर्कशॉप तथा थ्योरी रूम तैयार होने से संस्थान का विस्तार होगा। इससे संस्थान में नए कोर्स शुरू किए जा सकेंगे। नए कोर्स इंडस्ट्री की मांग के अनुरूप ही शुरू करवाए जाएंगे। इससे आसपास के विद्यार्थियों को दूर दराज के शहरों का रूख नहीं करना पड़ेगा।\\\'\\\' संजयढोचक, प्राचार्य, आईटीआई, गोहाना।
मुंडलाना आईटीआई में वर्कशॉप तैयार होने के बाद संस्थान में नई ट्रेड शुरू करवाने का रास्ता भी साफ होगा। अधिकारियों का कहना है कि संस्थान में ऐसी ट्रेड शुरू करवाई जाएं, जिनका लाभ ग्रामीण क्षेत्र की लड़कियों को भी हो। इससे स्वरोजगार को भी बढ़ावा मिलेगा और लड़कियां स्वावलंबी बनेंगी। वहीं नई ट्रेड शुरू होने के बाद आस-पास के ग्रामीण क्षेत्र के विद्यार्थियों को तकनीकी शिक्षा के लिए दूर दराज के क्षेत्रों में नहीं जाना पड़ेगा।
आईटीआई प्रशासन ने संस्थान में नए शैक्षणिक सत्र से कोपा, डीजल मैकेनिक, मोटर मैकेनिक कोर्स शुरू करने के लिए मुख्यालय से मंजूरी मांगी है। संस्थान ने प्रत्येक कोर्स के लिए 25 सीटें मांगी है। क्षेत्र के संस्थान में ये कोर्स नहीं चल रहे हैं। कोर्स शुरू करने की मंजूरी नहीं मिली है। जबकि संस्थान में दाखिले के लिए मई-जून माह में आवेदन प्रक्रिया शुरू हो जाती है। संस्थान अधिकारियों के मुताबिक इन कोर्सों के शुरू करने की मांग विद्यार्थियों द्वारा बीते कई वर्षों से की जा रही है। कोर्स शुरू होने पर क्षेत्र के विद्यार्थियों को काफी फायदा होगा। उन्हें क्षेत्र से बाहर जाना नहीं पड़ेगा। गौरतलब है कि संस्थान में 13 ट्रेड चल रही है। कुछ कोर्सों में दाखिला पाने के लिए विद्यार्थियों के बीच मारामारी रहती है।
मुंडलाना स्थित आईटीआई करीब 19 एकड़ में बनी हुई है। इसके बावजूद यहां केवल दो ट्रेड ही पढ़ाई जाती हैं। संस्थान में कोपा था कटिंग एवं सीविंग ट्रेड का प्रशिक्षण दिया जाता है। क्षेत्र के विद्यार्थियों के पास अधिक विकल्प नहीं होने के कारण उन्हें दूर दराज के प्रशिक्षण संस्थानों में जाना पड़ता है। वहीं ग्रामीण क्षेत्र में आईटीआई होने का विद्यार्थियों को व्यापक लाभ नहीं मिल रहा है। जिससे विद्यार्थी खुश नहीं हैं।
गोहाना .मुंडलाना स्थित आईटीआई, जिसमें वर्कशॉप तैयार की जाएगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva